jkorsvik/nowiki_second_scrape_merged huggingface dataset:
Amphipterygidae

Amphipterygidae er en gruppe av øyenstikkere som hører til gruppen vannymfer (Zygoptera). Denne artsfattige gruppen finnes bare i tropene.


== Utseende ==
Forholdsvis store og robuste vannymfer, gjerne gråblå på farge. Vingene er klare med markert vingemerke. De skiller seg fra de fleste andre vannymfer ved at de i hvile holder vingene rett ut fra kroppen, i likhet med libeller. Larvene er temmelig kraftige, bakkroppen ender i tre sekkaktige gjelleblader som ender i en spiss, ofte med lange børster.


== Levevis ==
Amphipterygidae er knyttet til rasktrennende elver og bekker. Larvene ser ut til å fange en rekke forskjellige små, vannlevende leddyr, kanskje særlig mygglarver.


== Systematisk inndeling ==
Slektene Diphlebia, Lestoides og Philoganga ble nylig skilt ut fra Amphipterygidae og plassert i en familie for seg, Diphlebiidae.

ordenen øyenstikkere, (Odonata)
delgruppe vannymfer (Zygoptera)
overfamilie   praktvannymfer, (Calopterygoidea)
familien Amphipterygidae
underfamilien Amphipteryginae
slekten Amphipteryx Selys, 1853 – to arter, Sør- og Mellom-Amerika
Amphipteryx agrioides Selys, 1853
Amphipteryx longicaudata González, 1991
slekten Devadatta Kirby, 1890 – seks arter, Sørøst-Asia
Devadatta argyoides (Selys, 1859)
Devadatta cyanocephala Hämäläinen, 2006
Devadatta ducatrix Lieftinck, 1969
Devadatta glaucinolata Sasamoto, 2003
Devadatta multinervosa Fraser, 1933
Devadatta podolestoides Laidlaw, 1934
slekten Pentaphlebia Förster, 1909 – to arter, vestlige Afrika
Pentaphlebia gamblesi Parr, 1977
Pentaphlebia stahli Förster, 1909
underfamilien Rimanellinae – bare én art
Rimanella arcana (Needham, 1933) – Sør-Amerika


== Kilder ==
González-Soriano, E. og von Ellenrieder, N. (2009) What is Amphipteryx agrioides Selys, 1853 (Odonata: Amphipterygidae)? Zootaxa 2074: 61-64. [1]


== Eksterne lenker ==
(en) Amphipterygidae i Encyclopedia of Life 
(en) Amphipterygidae i Global Biodiversity Information Facility 
(en) Amphipterygidae hos Fossilworks 
(en) Amphipterygidae hos ITIS 
(en) Amphipterygidae hos NCBI 
Amphipterygidae – detaljert informasjon på Wikispecies 
www.nhm.uio.no/norodo/  – Et norskspråklig nettsted om norske øyenstikkere.
Liantunnelen

Liantunnelen er en 1 774 meter lang veitunnel på fylkesvei 7756 på Grytøya i Troms. Tunnelen går mellom Dale og Alvestad på Harstads del av øya. Byggingen av tunnelen startet i oktober 2008, gjennomslaget kom 17. september 2009, og tunnelen ble åpnet 5. november 2010.Tunnelen har ett kjørefelt (to i tunnelåpningene) og møteplasser. I tillegg til tunnelen blir det bygd 600 meter vei i dagen, tørrmurer samt en 200 meter lang rasvoll på Alvestad.
Liantunnelen ble bygd til erstatning for en svært rasfarlig veistrekning mellom Alvestad og Dale. Alvestad og Grøtavær fikk veiforbindelse til Bjørnrå lengre øst på Grytøya gjennom Toppentunnelen i 1996. Etter veiåpningen ble ferga Alvestad – Stornes nedlagt, og trafikken går via den kortere fergestrekningen Bjørnrå – Stornes. Men ras og stor rasfare mellom Alvestad og Dale førte til hyppige stengninger av veien, i snitt 23 døgn pr. år i perioden 1996-2005. Når veien var stengt, gikk ferga mellom Stornes og Bjørnrå ekstraturer til Alvestad.


== Se også ==
Toppentunnelen
Veitunneler i Norge


== Referanser ==


== Kilder ==
Harstad Tidende: Snart åpnes fjellet, Siste kull på skolen (flere artikler i papirutgaven 11. september 2009)


== Eksterne lenker ==
Våre veger: Tunnel skal sikre Grytøya mot ras (5. juni 2008)
Harstad Tidende: – Oppstart på Grytøya om fire-fem uker (25. september 2008)
Jörg Freimuth

Jörg Freimuth (født 10. september 1961 i Rathenow) er en østtysk tidligere høydehopper. Under OL 1980 i Moskva tok han bronsemedalje med et hopp på 2.31 m, karrierens beste.


== Annet ==
Jörg er tvillingbror til den tidligere mangekjemperen Uwe Freimuth. Etter at han avsluttet sin aktive karriere i 1982, begynte han å jobbe som elektriker.


== Eksterne lenker ==
(en) Jörg Freimuth – Olympics.com 
(en) Jörg Freimuth – Olympic.org 
(en) Jörg Freimuth – Olympedia 
(en) Jörg Freimuth – Sports-Reference (OL-resultater – arkivert) 
(en) Jörg Freimuth – World Athletics 
(en) Jörg Freimuth – Track and Field Statistics
Frank Paschek

Frank Paschek (født 25. juni 1956 i Bad Doberan, Mecklenburg-Vorpommern) er en østtysk tidligere lengdehopper. Karrierens høydepunkt er utvilsomt sølvmedaljen fra OL 1980 i Moskva.


== Personlig rekord ==
Lengdehopp – 8.36


== Referanser ==


== Eksterne lenker ==
(de) Frank Paschek – Munzinger Sportsarchiv 
(en) Frank Paschek – Olympics.com 
(en) Frank Paschek – Olympic.org 
(en) Frank Paschek – Olympedia 
(en) Frank Paschek – Sports-Reference (OL-resultater – arkivert) 
(en) Frank Paschek – World Athletics 
(en) Frank Paschek – Track and Field Statistics
Kjøttbransjen

Kjøttbransjen er et fagblad som (per 2018) utgis av KLF Media AS, som er et datterselskap av Kjøtt- og fjørfebransjens Landsforbund.Per 2018 er Per A. Sleipnes redaktør for bladet, som gis ut ti ganger i året, med et opplag på 3000.


== Referanser ==
Valerij Podluzjnyj

Valerij Vasiljevitsj Podluzjnyj, russisk Валерий Васильевич Подлужный, ukrainsk Valerij Vasyljovytsj Pidluzjnyj (Валерій Васильович Підлужний) (født 22. august 1952 i Donetsk) er en ukrainsk lengdehopper som representerte  Sovjetunionen. Hans fremste meritter er bronsemedaljen fra OL 1980 i Moskva og gullmedaljen fra EM 1974 i Roma. 


== Referanser ==


== Eksterne lenker ==
(de) Valerij Podluzjnyj – Munzinger Sportsarchiv 
(en) Valerij Podluzjnyj – Olympedia 
(en) Valerij Podluzjnyj – Sports-Reference (OL-resultater – arkivert) 
(en) Valerij Podluzjnyj – World Athletics 
(en) Valerij Podluzjnyj – Track and Field Statistics
Evergrey

Evergrey er et svensk progressiv metal-band.
Bandet ble startet i Göteborg i 1996, og har utgitt åtte studioalbum.


== Medlemmer ==
Tom S. Englund – vokal og gitar
Henrik Danhage – gitar
Johan Niemann – bassgitar
Rikard Zander – keyboard
Jonas Ekdahl – trommer


== Diskografi ==
1998 – The Dark Discovery
1999 – Solitude, Dominance, Tragedy
2001 – In Search of Truth
2003 – Recreation Day
2004 – The Inner Circle
2005 – A Night To Remember
2006 – Monday Morning Apocalypse
2008 – Torn
2011 – Glorious Collision
2014 - Hymns for the Broken


== Eksterne lenker ==
Offisielt nettsted 
(en) Evergrey – kategori av bilder, video eller lyd på Commons 
(en) Evergrey – galleri av bilder, video eller lyd på Commons 
(en) Evergrey på Apple Music 
(en) Evergrey på Discogs 
(en) Evergrey på MusicBrainz 
(en) Evergrey på Encyclopaedia Metallum 
(en) Evergrey på SoundCloud 
(en) Evergrey på Spotify 
(en) Evergrey på Songkick 
(en) Evergrey på Last.fm 
(en) Evergrey på Genius — sangtekster 
(en) Evergrey på AllMusic 
Evergrey på Twitter 
Evergrey på Twitter 
Evergrey på Facebook 
Evergrey på Instagram 
Evergrey på YouTube 
Evergrey på Myspace
Happy Days

Happy Days er en amerikansk familierelatert komiserie som gikk på ABC fra 1974 til 1984. Serien er lagt til 1950-årenes USA og handler om familien Cunningham. Den presenterte en idealisert visjon av livet i USA i 1950- og 1960-årene. Av andre kjente rollefigurer ble særlig Arthur «Fonzie» Fonzarelli kjent. Han ble spilt av Henry Winkler. Den senere filmregissøren Ron Howard spilte rollen som Richie Cunningham.
Happy Days var den mest sette serien i USA i 1976–77.Serien fikk ingen stor oppmerksomhet i Norge, men ble sendt på TVNorge fra 1996.


== Handling ==
TV-serien er lagt til Milwaukee i Wisconsin, og dreier seg om tenåringen Richie Cunningham og hans familie: Faren hans, Howard, eier en jernvarehandel. Hans mor, Marion, er en tradisjonell husmor. Hans yngre søster Joanie Cunningham, Richies eldre bror Chuck (bare i sesong 1 og 2, men han forsvinner i senere sesonger)
Fonzie, blir en av Richies beste venner, etter at han blir Cunningham-familiens leietaker. De tidligere episodene dreier seg om Richie og vennene hans, Potsie Weber og Ralph Malph, med Fonzie som en mer sekundær karakter. Etter hvert som TV-serien utvikler seg, viste Fonzie seg å være en større favoritt blant TV-seerne. I senere sesonger blir andre karakterer også introdusert, inkludert Fonzies yngre fetter, Chachi Arcola, som var romantisk involvert med Joanie Cunningham.


== Rollebesetning ==
Henry Winkler – Arthur 'Fonzie' Fonzarelli
Marion Ross – Marion Cunningham
Tom Bosley – Howard Cunningham
Ron Howard – Richard 'Richie' Cunningham
Erin Moran – Joanie Cunningham
Anson Williams – Warren 'Potsie' Weber
Don Most – Ralph Malph
Scott Baio – Charles 'Chachi' Arcola
Al Molinaro – Alfred 'Al' Delvecchio
Lynda Goodfriend – Lori Beth
Ted McGinley – Roger Phillips


== Referanser ==


== Eksterne lenker ==
(en) Happy Days på Internet Movie Database 
(en) Happy Days på Metacritic
Gulph Mills

Gulph Mills er et område som hører til Upper Merion Township i Montgomery County i Pennsylvania. Det blir betjent av Upper Merion Area School District. 
En malemølle som ble bygget her i 1747 leverte mel til Den kontinentale armé når den holdt til i Valley Forge.En annen attraksjon er «Hanging Rock». Det skal ha vært et sted George Washington ledet troppene sine utfra. 


== Referanser ==
Aleksandr Barysjnikov

Aleksandr Georgievitsj Barysjnikov (russisk: Александр Георгиевич Барышников, født 11. november 1948 i Khabarovsk kraj) er en russisk tidligere  kulestøter som konkurrerte for Sovjetunionen. Karrierens høydepunkter er bronsemedaljen i OL 1976 i Montreal og sølvmedaljen fra OL 1980 i Moskva.
I overgangen til 1970-tallet var både russere og amerikanere i gang med å eksperimentere med en ny, roterende teknikk. I Europa er rotasjonsteknikken ofte referert til som «Barysjnikov», etter Aleksandr Barysjnikov.


== Verdensrekord ==
Den amerikanske kulestøteren Brian Oldfield støtte 22,86 m i El Paso, Texas, 10. mai 1975. I denne konkurransen flyttet Oldfield verdensrekorden 3 ganger: 21,94 m, 22,25 m og 22,86 i tredje forsøk, hvorpå han gav seg. Tre støt tre rekorder. På denne tiden var det en profesjonell liga med friidrettsutøvere i USA, og siden Oldfield var profesjonell ble ikke rekorden ratifisert av IAAF. Da Barysjnikov støtte 22.00 m i 1976 var han den som offisielt ble kreditert som verdens første 22 meterskaster.


== Referanser ==


== Eksterne lenker ==
(en) Aleksandr Barysjnikov – Olympedia 
(en) Aleksandr Barysjnikov – Sports-Reference (OL-resultater – arkivert) 
(en) Aleksandr Barysjnikov – databaseOlympics.com (arkivert) 
(en) Aleksandr Barysjnikov – World Athletics 
(en) Aleksandr Barysjnikov – Track and Field Statistics
Diphlebiidae

Diphlebiidae er en gruppe av øyenstikkere som hører til gruppen vannymfer (Zygoptera). Denne artsfattige gruppen finnes bare i tropisk Asia og Australia.


== Utseende ==
Nokså store, kraftige vannymfer, kroppen er blå i alle fall hos hannene. Vingene har vanligvis mørke områder. Ulikt de fleste andre vannymfer holder de vingene ut fra kroppen i hvile.


== Levevis ==
Diphlebiidae er knyttet til rennende vann.


== Systematisk inndeling ==
Inntil nylig ble disse slektene regnet til familien Amphipterygidae. Noen klassifikasjoner regner også slekten Lestoidea til denne gruppen.

ordenen øyenstikkere, (Odonata)
delgruppe vannymfer (Zygoptera)
overfamilie   praktvannymfer, (Calopterygoidea)
familien Diphlebiidae
slekten Diphlebia Selys, 1869 – Australia og Ny-Guinea
Diphlebia coerulescens Tillyard, 1913
Diphlebia euphaeoides Tillyard, 1907
Diphlebia hybridoides Tillyard, 1912
Diphlebia lestoides (Selys, 1853)
Diphlebia nymphoides Tillyard, 1912
slekten Philoganga Kirby, 1890 – Sørøst-Asia, fire arter
Philoganga loringae Fraser, 1927
Philoganga montana (Hagen, 1859)
Philoganga robusta Navás, 1936
Philoganga vetusta Ris, 1912


== Kilder ==
Australian Faunal Directory – Diphlebiidae


== Eksterne lenker ==
(en) Diphlebiidae i Encyclopedia of Life 
(en) Diphlebiidae i Global Biodiversity Information Facility 
(en) Diphlebiidae hos NCBI 
(en) Kategori:Diphlebiidae – bilder, video eller lyd på Wikimedia Commons 
Philogangidae – detaljert informasjon på Wikispecies 
www.nhm.uio.no/norodo/  – Et norskspråklig nettsted om norske øyenstikkere.
Med foto av Diphlebia coerulescens fra Australia
Sergej Zjelanov

Sergej Viktorovitsj Zjelanov (russisk; Серге́й Ви́кторович Жела́нов, født 14. juni 1957 i Aleksin, Russland) er en russisk tidligere mangekjemper som representerte Sovjetunionen. Karrierens høydepunkt er bronsemedaljen fra OL 1980 i Moskva.


== Referanser ==


== Eksterne lenker ==
(en) Sergej Zjelanov – Olympics.com 
(en) Sergej Zjelanov – Olympic.org 
(en) Sergej Zjelanov – Olympedia 
(en) Sergej Zjelanov – Sports-Reference (OL-resultater – arkivert) 
(en) Sergej Zjelanov – World Athletics
Ljudmila Kondratjeva

Ljudmila Andrejevna Kondratjeva (russisk: Людми́ла Андре́евна Кондра́тьева, født 11. april 1958 i Sjakhty) er en russisk tidligere friidrettsutøver (sprinter) som representerte Sovjetunionen.
Kondratjeva sitt gjennombrudd kom i EM 1978 i Praha med gull på 200 meter, foran østtyske Marlies Göhr. Karrierens høydepunkt var imidlertid gullet på 100 meter under OL 1980 i Moskva. En skade under løpet hindret henne fra deltakelse på 200 meter og på 4 x 100 meter.
Kondratjevas siste mesterskap ble OL 1988 i Seoul hvor hun tok bronsemedalje på kortstafetten.


== Verdensrekord ==
Før OL 1980 satte hun ny verdensrekord med 10,87 s.


== Referanser ==


== Eksterne lenker ==
(en) Ljudmila Kondratjeva – Olympics.com 
(en) Ljudmila Kondratjeva – Olympic.org 
(en) Ljudmila Kondratjeva – Olympedia 
(en) Ljudmila Kondratjeva – Sports-Reference (OL-resultater – arkivert) 
(en) Ljudmila Kondratjeva – World Athletics 
(en) Ljudmila Kondratjeva – Track and Field Statistics
MK «Riskafjord I» (1905)

MK «Riskafjord I» var i perioden 1923-1950 en lokalrutebåt tilhørende AS Riskafjord, Stavanger og ble benyttet i dette selskapets lokalrute Stavanger-Riskalandet-Hommersåk i Ryfylke.


== SK «Sagvaag» ==
1905: Levert fra Ottesens Skipsbyggeri, Jensaneset i Sagvåg på Stord som fiske- og fraktefartøy «Sagvaag» til Lars M. Stokka, Magnus K. Folgerø & O. K. Rydland, Espevær / Haugesund. Seilkutter med ukjente kjenningsmål. Benyttet til makrelldorging i Nordsjøen og som losjifartøy (lossementa) for et notlag fra Foldrøy på Bømlo.
1910: Forlenget. Nye kjenningsmål: 60,2’ x 16,8’ x 6,2’   Brt:36,8
Desember 1915: Solgt til Haugesunds Motorskibsselskab AS, Haugesund. Angivelig omdøpt «Sirafjord», men dette ble aldri registrert.
1920: Ombygd. Brt:36,89. Motor montert: 1syl 2tev Wichmann  30bhk. Satt inn i lokalrutefart Haugesund-Utsira.


== MK «Riskafjord I» ==
7. november 1923: Solgt til AS Riskafjord, Stavanger for kr.8000. Omdøpt «Riskafjord I». Ombygd i Haugesund (dette kostet kr.11 000). Satt inn i selskapets lokalrute Stavanger-Hommersåk-Riskalandet. Fordi båten hadde en stor, gammel semidiesel-motor som dunket så kraftig at hele båten ristet, fikk den på folkemunne økenavnet «Donkå».
21. november 1924: «Riskafjord I» var på vei til Stavanger i rute i tett tåke og regn, da den ca. kl.17 kolliderte med lokalrutebåt DS «Oscar II» ved Siriskjær ved Lervik i Stavanger. «Riskafjord I» fikk et stort hull like over vannlinjen akter og sank på tre-fire minutter på 17 favner. Der var ti passasjerer om bord, men ingen ble skadet. Lasten på rundt 1000 liter melk gikk nødvendigvis tapt. Resten av lasten ble berget. Saken om skyld gikk helt til høyesterett der AS Riskafjord vant.
2-17. desember 1924: Hevet ved hjelp av to lektere og slept til Sandnes Mek. Verksted, Sandnes for reparasjon (dette kostet kr.10 193). AS Riskafjord kjøpte i denne forbindelse inn en ny motor (2syl 2tev Wichmann 90-140bhk), men denne ble aldri montert ettersom den gamle motoren ble reparert (for kr. 2000).
1935: Ombygd. Brt:49
1939: Ombygd. Overbygget innkledd akter og store vinduer ble montert i sidene i full lengde.
194x: Under krigen utleid en periode til Rosenberg Mek. Verksted, Stavanger for bruk til transport av arbeidsfolk mellom Stavanger og verftet på Buøy. Om søndagene og i utfartshelgene gikk den i sin vanlige rute som opplevde økende trafikk ettersom hyttebyggingen på Riskalandet hadde skutt fart på tredvetallet.


== Etterhistorie ==
Høst 1950: Solgt til Simon Innvær, Urangsvåg på Bømlo for kr.10 000. Tenkt ombygd til fraktefartøy, men dette ble ikke noe av fordi skroget var for dårlig. Avrigget og motor demontert. Skroget lagt opp i stranden ved Urangsvåg og opphugget ned til vannlinjen. Ble deretter liggende som vrak til langt ut på sekstitallet.
30. august 1952: slettet fra norsk register som opphugget.


== Kilder ==
Artikkel om AS Riskafjord i bladet «Skipet» 3.1991 av Hagbart Lunde og Per Alsaker.
«Fjordabådane», Magnus Torgersen  1981
«Fraktefarten i Moster», Moster Sogelag  1998
www.sagvaagen-kystlag.no
Trygve Eriksen jr.'s arkiv
Mac-dynastiet

Mạc-dynastiet (vietnamesisk: Nhà Mạc) var et herskerdynasti som regjerte de nordligste av Vietnams provinser fra 1527 til 1592, da de tapte kontrollen over Hanoi for siste gang.
Senere hersket Mạc-dynaster over provinsen Cao Bằng (med direkte støtte fra det kinesiske Qing-dynastiet) frem til 1677.


== Eksterne lenker ==
(en) Mạc dynasty – kategori av bilder, video eller lyd på Commons
Charles Jacobs

Charles Sherman Jacobs (født 15. februar 1872, død 21. februar 1945) var en amerikansk friidrettsutøver som deltok i de olympiske leker 1908 i London.
Jacobs vant en olympisk bronsemedalje i friidrett i 1908 i London. Han kom på delt tredjeplass i stavsprang med et hopp på 3,58 meter sammen med Bruno Söderström fra Sverige og canadiske Edward Archibald. Det ble delt førsteplass mellom Edward Cook og Alfred Gilbert som vant på ny olympisk rekord 3,71 


== OL-medaljer ==
OL 1908  London -  Bronse i friidrett, stavsprang  USA


== Eksterne lenker ==
(en) Charles Jacobs – Olympedia 
(en) Charles Jacobs – Sports-Reference (OL-resultater – arkivert)
Edward Archibald

Edward Blake Archibald (født 29. mars 1884, død 1965) var en canadisk friidrettsutøver som deltok i de olympiske leker 1908 i London.
Archibald vant en olympisk bronsemedalje i friidrett under Sommer-OL 1908 i London. Han kom på delt tredjeplass i stavsprang med et hopp på 3,58 meter sammen med Bruno Söderström fra Sverige og amerikanske Charles Jacobs. Det ble delt førsteplass mellom Edward Cook og Alfred Gilbert som vant på ny olympisk rekord 3,71 


== OL-medaljer ==
OL 1908  London -  Bronse i friidrett, stavsprang  Canada


== Eksterne lenker ==
(en) Edward Archibald – Olympics.com 
(en) Edward Archibald – Olympic.org 
(en) Edward Archibald – Olympedia 
(en) Edward Archibald – Sports-Reference (OL-resultater – arkivert) 
(en) Edward Archibald – Track and Field Statistics
Daniel Kelly

Daniel Joseph Kelly (født 1. september 1883, død 9. april 1920) var en amerikansk friidrettsutøver som deltok i de olympiske leker 1908 i London.
Kelly vant en olympisk sølvmedalje i friidrett under 1908 i London. Han kom på andreplass i lengdehopp med et hopp på 7,09 meter bak sin landsmann Frank Irons som vant lengdekonkurransen med 7,48 ny olympisk rekord.


== OL-medaljer ==
1908  London -  Sølv i friidrett, lengdehopp  USA


== Eksterne lenker ==
(en) Daniel Kelly – Olympedia 
(en) Daniel Kelly – Sports-Reference (OL-resultater – arkivert)
Merritt Giffin

Merritt Hayward Giffin (født 20. august 1887, død 11. juli 1911 i Joliet i Illinois) var en amerikansk friidrettsutøver som deltok i de olympiske leker 1908 i London.
Giffin vant en olympisk sølvmedalje i friidrett under 1908 i London. Han kom på andreplass i diskos med et kast på 47,70 meter bak sin landsmann Martin Sheridan som vant diskoskonkurransen med 40,49 ny olympisk rekord. USA vant alle tre medaljene, bronset gikk til Marquis Horr.


== OL-medaljer ==
1908  London -  Bronse i friidrett, diskoskast  USA


== Referanser ==


== Eksterne lenker ==
(en) Merritt Giffin – Olympedia 
(en) Merritt Giffin – Sports-Reference (OL-resultater – arkivert) 
(en) Merritt Giffin – databaseOlympics.com (arkivert) 
(en) Merritt Giffin – Track and Field Statistics
Marquis Horr

Marquis Franklin «Bill» Horr (født 2. mai 1880, død 1. juli 1955) var en amerikansk friidrettsutøver som deltok i de olympiske leker 1908 i London.
Horr vant to olympiske medaljer i friidrett, begge i diskos, under Sommer-OL 1908 i London. Han kom på andreplass i diskos gresk stil, bak sin landsmann Martin Sheridan og på tredjeplass i diskos også denne gang bak Martin Sheridan og Merritt Giffin. Han deltok også i kulestøt og sleggekast, han kom på sjetteplass i begge øvelsene. 


== OL-medaljer ==
1908  London -  Sølv i friidrett, diskoskast gresk stil  USA
1908  London -  Bronse i friidrett, diskoskast  USA


== Eksterne lenker ==
(en) Marquis Horr – Olympedia 
(en) Marquis Horr – Sports-Reference (OL-resultater – arkivert) 
(en) Marquis Horr – Track and Field Statistics
Denis Horgan

Denis Horgan (født 18. mai 1871, død 2. juni 1922) var en britisk friidrettsutøver som deltok i de olympiske leker 1908 i London.
Horgen vant en olympisk sølvmedalje i friidrett under Sommer-OL 1908 i London. Han kom på andreplass i kulestøt med et støt på 13,62 meter, bak amerikaneren Ralph Rose som vant med 14,21 


== OL-medaljer ==
1908  London -  Sølv i friidrett, kulestøt  Storbritannia


== Referanser ==


== Eksterne lenker ==
(en) Denis Horgan – Olympics.com 
(en) Denis Horgan – Olympic.org 
(en) Denis Horgan – Olympedia 
(en) Denis Horgan – Sports-Reference (OL-resultater – arkivert) 
(en) Denis Horgan – databaseOlympics.com (arkivert) 
(en) Denis Horgan – Track and Field Statistics
Ingrid Auerswald

Ingrid Auerswald (født 2. september 1957 i Jena) er en tidligere tysk friidrettsutøver som konkurrerte for Øst-Tyskland på 100 meter.
Hennes fremste prestasjon individuelt er bronsemedaljen på 100 meter fra OL 1980 i Moskva, hvor hun også tok gull på 4 × 100 meter sammen med lagvenninnene Marlies Göhr, Bärbel Wöckel og Romy Müller. Tiden 41,60 s var samtidig ny verdensrekord.
Under VM 1983 i Helsingfors og EM 1986 i Stuttgart ble det nye østtyske gull på stafetten. I hennes siste mesterskap i OL 1988 i Seoul, ble det sølvmedalje på 4 × 100 meter, bak USA.


== Verdensrekord ==
I Verdenscupen i Canberra i 1985 løp Göhr, Silke Gladisch-Möller og Sabine Günther 4 x 100 meter på tiden 41,37 s, en tid som per 12. september 2009 fortsatt er verdensrekord.


== Referanser ==


== Eksterne lenker ==
(de) Ingrid Auerswald – Munzinger Sportsarchiv 
(en) Ingrid Auerswald – Olympedia 
(en) Ingrid Auerswald – Sports-Reference (OL-resultater – arkivert) 
(en) Ingrid Auerswald – databaseOlympics.com (arkivert) 
(en) Ingrid Auerswald – World Athletics 
(en) Ingrid Auerswald – Track and Field Statistics
Bärbel Wöckel

Bärbel Wöckel (født Eckert 21. mars 1955 i Leipzig, Øst-Tyskland) er en tysk tidligere friidrettsutøver som representerte Øst-Tyskland på sprintdistanser. 
Wöckel vant totalt fire OL-gull under OL 1976 i Montreal og OL 1980 i Moskva – to på 200 meter og to på 4 x 100 meter, i tillegg til tre gull og et sølv fra EM utendørs. 


== Verdensrekorder ==
Sammen med  Doris Maletzki, Renate Stecher og Christina Heinich satte hun flere verdensrekorder på kortstafetten, den siste fra 8. september 1974 i Roma.


== Referanser ==


== Eksterne lenker ==
(de) Bärbel Wöckel – Munzinger Sportsarchiv 
(en) Bärbel Wöckel – Olympedia 
(en) Bärbel Wöckel – Sports-Reference (OL-resultater – arkivert) 
(en) Bärbel Wöckel – World Athletics 
(en) Bärbel Wöckel – Track and Field Statistics
Operaallmenningen

Operaallmenningen er et byrom i Bjørvika i Oslo. Det er Oslos største byrom pr sommeren 2020.
Fra området har man åpen siktlinje mellom Jernbanetorget fra Karl Johans gates sluttpunkt til Operahuset. Allmenningen består av Christian Frederiks plass, et vannspeil foran Tollbodene som var nyanlagt i 2020 samt Operaforplassen som i 2020 lå ferdig foran Kirsten Flagstads plass utenfor Operaen og Deichman Bjørvika. Allmenningen krysser Dronning Eufemias gate og Operagata.
Arbeidene med byggingen av Operaallmenningen startet i mars 2018, nesten nøyaktig 10 år etter Operahuset ble åpnet.


== Bygninger rundt allmenningen ==
Østbanehallen
Oslo S
Tollboden (Oslo)
Operahuset
Deichman Bjørvika


== Referanser ==


== Eksterne lenker ==
Operaallmenningen.